રોહને પાછો સુવાનો પ્રયત્ન કર્યો પણ અવંતિકાનો ચહેરો વારંવાર આંખો સામે આવવા લાગ્યો, થોડીવાર આમ તેમ પડખાં ફેરવી રોહન ઊભો થયો, લાઈટ ચાલુ કરી બાથરૂમમાં જઈ મોં ધોયું, અરીસામાં પોતાનો ચહેરો જોવા લાગ્યો, પોતાના હોઠનો સ્પર્શ પોતાની આંગળીથી કરવા લાગ્યો, આ એજ હોઠ હતાં જેના ઉપર અવંતિકાએ પહેલું ચુંબન આપ્યું હતું, પોતાના જન્મદિવસની ભેટ અવંતિકા ચુંબન રૂપે આપશે તેની રોહને કલ્પના પણ કરી નહોતી.